Document ID: 32007R0568

KOMMISSIONENS FORORDNING (EF) Nr. 568/2007
af 24. maj 2007
om ændring af forordning (EF) nr. 996/97 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 32, stk. 1, første afsnit, og
ud fra følgende betragtninger:
(1)
I medfør af Kommissionens forordning (EF) nr. 996/97 (2) åbnes og forvaltes der på flerårig basis et toldkontingent for import af frosset mellemgulv af oksekød henhørende under KN-kode 0206 29 91.
(2)
Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (3) anvendes for importlicenser i importtoldkontingentperioder fra og med 1. januar 2007.
(3)
For mængder med oprindelse i og indført fra Argentina, jf. artikel 1, stk. 3, litra a), i forordning (EF) nr. 996/97, bør bestemmelserne i kapitel III i forordning (EF) nr. 1301/2006 gælde fra 1. juli 2007 for importlicenser, der udstedes efter forordning (EF) nr. 996/97 med forbehold af yderligere betingelser, som er fastsat i nævnte forordning.
(4)
For mængder med oprindelse i og indført fra andre tredjelande end Argentina, jf. artikel 1, stk. 3, litra b), i forordning (EF) nr. 996/97, bør bestemmelserne i forordning (EF) nr. 1301/2006 om importlicensansøgninger, ansøgernes status og licensudstedelsen gælde. Kapitel I og II i forordning (EF) nr. 1301/2006 bør derfor gælde fra 1. juli 2007 for importlicenser, der udstedes for disse mængder efter forordning (EF) nr. 996/97 med forbehold af yderligere betingelser, som er fastsat i nævnte forordning.
(5)
Det er nødvendigt at tilpasse bestemmelserne i forordning (EF) nr. 996/97 til forordning (EF) nr. 1301/2006, hvor det er relevant. Nævnte forordning begrænser specielt licensernes gyldighedsperiode til den sidste dag i importtoldkontingentperioden.
(6)
Forordning (EF) nr. 996/97 bør ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 996/97 foretages følgende ændringer:
1)
I artikel 1 foretages følgende ændringer:
a)
Stk. 1 affattes således:
»1. For perioder fra den 1. juli til den 30. juni det følgende år, i det følgende benævnt »importtoldkontingentperioden«, åbnes der hvert år et EF-importtoldkontingent for en årlig mængde på 1 500 tons for frosset mellemgulv af hornkvæg henhørende under KN-kode 0206 29 91.
Kontingentets løbenummer er 09.4020.«
b)
Der tilføjes følgende som stk. 6:
»6. For de importordninger, der omhandles i stk. 3, litra a), finder bestemmelserne i forordning (EF) nr. 1445/95, Kommissionens forordning (EF) nr. 1291/2000 (4) og kapitel III i Kommissionens forordning (EF) nr. 1301/2006 (5) anvendelse, medmindre andet er fastsat i nærværende forordning.
For de importordninger, der omhandles i stk. 3, litra b), finder bestemmelserne i forordning (EF) nr. 1445/95, (EF) nr. 1291/2000 og (EF) nr. 1301/2006 anvendelse, medmindre andet er fastsat i nærværende forordning.
2)
I artikel 2 foretages følgende ændringer:
a)
Stk. 1 udgår.
b)
Stk. 2, litra a), affattes således:
»a)
i rubrik 8 oplysning om oprindelseslandet, og for indførsel af de mængder, der omhandles i artikel 1, stk. 3, litra a), sættes der kryds i »ja«-feltet«
c)
Stk. 3 udgår.
3)
I artikel 5, stk. 2, udgår andet afsnit.
4)
Artikel 7 affattes således:
»Artikel 7
Adgang til den importordning, der omhandles i artikel 1, stk. 3, litra b), betinges af, at licensansøgningen fra den handlende højst omfatter 80 tons.«
5)
Artikel 8 affattes således:
»Artikel 8
1. De i artikel 7 omhandlede licensansøgninger kan kun indgives i løbet af de første 10 dage af importtoldkontingentperioden.
2. Senest kl. 16.00, Bruxelles-tid, den syvende arbejdsdag efter udløbet af perioden for indgivelse af ansøgninger meddeler medlemsstaterne Kommissionen den samlede mængde, for hvilken der er indgivet ansøgninger, for hvert oprindelsesland.
3. Importlicenserne udstedes fra den syvende til og med den sekstende arbejdsdag efter sidste frist for de meddelelser, der omhandles i stk. 2.«
6)
Artikel 9 udgår.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. juli 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. maj 2007.

Labels: 3
17
5